Želvos herbas

Želvos herbas – pagrindinis Želvos miestelio ir Želvos seniūnijos (Ukmergės rajono savivaldybė) heraldikos atributas.

 Aprašas 

Iš kairės nuskelto skydo priekiniame žaliame lauke išlindusi priekinė šokančio sidabrinio žirgo pusė, užpakaliniame auksiniame lauke – užpakalinė juodo sunkiojo arklio pusė.

 Simbolika 

Herbas įamžina du Želvos istorijai svarbius aspektus: XIX a. pabaigoje garsėjusius didelius arklių turgus ir nuo 1979 m. Želvą garsinusias tradicines respublikines ristūnų žirgų lenktynes, kurių organizatorius, aktyvus dalyvis buvo Želvos hipodromo įkūrėjas J. Vinckus.Želvos seniūnija. Ukmerge.lt (tikrinta 2025-08-29). Arklys heraldikoje laikomas susisiekimo, miestų vystymosi, stiprėjimo ir klestėjimo simboliu.Lietuvos miestų ir miestelių herbai: ginkluotos ir žuvys, ir lokiai. 2012-02-16, Delfi.lt (tikrinta 2025-08-29). Dvi pusės simbolizuoja tarsi iš arklio (arklininkystės) išaugantį žirgą (žirgininkystė).Želvos seniūnija. Vilnijosvartai.lt (tikrinta 2025-08-29). 

 Istorija 

2000 m. rugpjūčio 2 d. herbą Lietuvos Respublikos Prezidentas patvirtino dekretu Nr. 976. Herbo etalono autorius – dailininkas Vaidas Ramoška.

 Šaltiniai 

Kategorija:Želva
Kategorija:2000 m. patvirtinti Lietuvos gyvenviečių herbai
Kategorija:Ukmergės rajono savivaldybės gyvenviečių herbai
Kategorija:Lietuvos miestelių herbai